Юсьва район

**Юсьва район** () –  Перем ладорись Коми кытшын. Куйлӧ Коми кытшыс лунвылын, Иньва ю  да Кама дорын. 

Аркмӧтӧм февраль 25' лунӧ 1925' годӧ.  

Районын лыддьӧны 148 оланін, ны коласын 10 посад, 8 посёлок да 130 грезд (деревня).  

Веськӧтлан шӧрин – Юсьва посадын. 

Юсьва посадсянь Кудымкарӧдз – 26 км,  Перемӧдз – 270 км, медматын ӧзынӧдз (Майкар) – 61 км.

Район юралісьыс – Евсин Михаил Николаевич (2010 восянь).

Перем ладорын веськöтліссез мöдöны ликвидируйтны Юсьва район, муэз öтлаöтны Кудымкар район дынö. Кыдз медодзза оськöв вöзйöны öтлаöтны Коми кытшись быдöс районнэз öтік районö .

## География
 

Юсьва районыс 3100 км2 ыжда. Визирыс 332774 м кузя. 

Межаасьӧ рытвылын да ойвылын Кудымкар районкöт, лунвылын – Обва да Карагай районнэзкӧт, асыввылын – Добрянка да Совдор районнэзкӧт.
 
Му вевдӧр сьӧрті Юсьва районыс – волькыткодь мысаин, лунвылӧттяс нюжвидзӧны  Кымайыв вылынінлӧн лажмытик мусюррез, а шӧрӧттяс куйлӧ Обва-Иньва волькытін, ойвылын лэбӧны Кондӧс  мыссэз. 

Климат шӧркодя континентвывся.

Медкузь ю районын - Иньва. Иньваӧ усьӧны   Юсьва, Истер, Лунвыв Ык да Ойвыв Ык, Дӧйӧг, Пӧй, Исыв, Ӧнь. Асыввылын районыс петӧ Кама вавидзан дорӧ. Камаӧ усьӧны юэз Пожва да Чормоз. Мӧдыс токӧ пондӧтчаннас визывтӧ район лунвылоттяс. 

Юсьва районісь мувывторсӧ 70 %  вылӧ вевттьӧны кӧзъяиннэз да ньывпуа вӧррез, тэлляын быдмӧны посниткорья пуоккез да нинпу.  

Вӧр-ва  дорьяніннэз: ботаника сьӧрті – öтік, ландшафт сьӧрті – кватя. 

Мупытшся шедтасэз: мусир, минерал ваэз, песӧка-гравия сорас, сёй, торф. 

Рытвывсянь асыввылӧ район му кузя мунӧ асфальтӧсь автотуй Кудымкар – Пожва. 

## Янсалӧм

Юсьва районын 5 посадму:

Одзжык районын вӧлі 16 веськӧтлан юкӧт, ны коласын 2 поссовет: Майкарскöй да Пожвинскöй  и 14 сельсовет: Аксёновскöй, Бажинскöй, Дӧйӧговскöй, Каринскöй, Архангельскöй, Камскöй, Киминскöй, Крыкалёвскöй, Купрӧсскöй, Мелюкинскöй, Ӧнтипинскöй, Ӧньковскöй, Тукачовскöй да Юсьвинскöй.

## История

## Веськöтлан
Юсьва район пырö Перем ладорись Коми кытшö. 

Районыслöн öнняся Устав вöлі примитöм Юсьва районісь земство öксянын 2005' август 16' лунö .  Виль роч закон сьöрті сія шусьö **Юсьвинскöй муниципальнöй район**

Районын власьнас лыддисьöны Юсьва район юралісь, Юсьва районісь Земство öксян. Канму нимсянь веськöтлöны Юсьва районісь суд да прокурор.

### Юралісь да веськöтлан

Юсьва район юралісьыс медыджыт морт Юсьва районын, сы кипод увтын веськöтлан органнэз. 2010' восянь район юралö Евсин Михаил Николаевич.

### Земство öксян

Отир нимсянь баитан орган - Юсьва районісь земство öксян. Земство öксянын озынпукалісь - Богушевскöй Юрий Николаевич.

Öксянö пырöны :

***Ефремов Владимир Андреевич** – öксянын одзынпукалісьöс вежись
***Суховерхова Татьяна Анатольевна** - йöз олан сьöрті комиссияын одзынпукалісь
***Капустин Валерий Николаевич** (Майкар)- экономика сьöрті комиссияын одзынпукалісь
***Быков Андрей Александрович** - бюджет сьöрті комиссияын одзынпукалісь
***Мальцева Галина Михайловна** (Майкар)
***Боталова Людмила Анатольевна**
***Петухов Сергей Харитонович**
***Никитин Виталий Семенович**
***Цыбин Александр Александрович**
***Филиппова Надежда Николаевна**
***Бабина Антонина Степановна**
***Селиванова Ирина Андреевна**
***Комарова Галина Николаевна**

### Суд
Судитан влась Юсьва районын видзö **Перем ладорись Юсьва районлöн суд**.

Юсьва районын отирöс судитöны :
***Кобелева Светлана Петровна** (суд юралісь)
***Мальцев Александр Григорьевич**
***Истомина Людмила Владимировна**
***Баяндина Елена Витальевна**
***Боталова Надежда Егоровна**

Юсьва районыс - Перем ладорын Бурöтан судлöн 135' участок. Бурöтан судья  **Гагарина Татьяна Николаевна**.

### Артвидзöм

Юсьва районісь прокурор **Сюркаева Надежда Витальевна**.

Юсьва районын полицияöн веськöтлö **Власов Александр Владимирович**.

## Отир
Олӧны Юсьва районын 22,2 сюрс морт (2009.01.01). Ны коласын: комиэз – 54,3 %, роччез – 43,2 %. 

## Кӧзяйство
 
### Му-видз уджалöм

Му-видз уджалöны 10 уджаин, кöдна унажыксö быдтöны йöла пода.

*«Майкарскöй»  (ООО) 
*«Мелюкинчи»  (ООО) 
*«Восход» колхоз (Аксёновчи)
*«Дзержинскöй» колхоз (Крыкалёв)
*«Дружба» (СПК, Дöйöг)
*«Колхоз "Заря будущего"» (СПК, Юсьва)
*«Маяк» колхоз (Бажинчи)
*«Родина» колхоз (Öнтипинчи)
*«Россия» колхоз (Купрöс)
*«Совет» колхоз (Карпов)

?*СПК «Краснöй звезда» (Киминчи)

### Вöрлэдзöм
*ООО «Торговöй дом "Майкар"»
*ООО «Омега»
*ООО «Полюс»
*ООО «Лесопильнöй завод»
*ООО «Купрöслес»
*ООО «Камалес СВИ»

### Вöр кöзяйство
Вöр кöзяйствоöн Юсьва районын веськöтлö Юсьваись лесхоз. Лесхозын эм вит вöридзан:
*Городищёись вöрвидзан
*Киминаись вöрвидзан
*Купрöсісь вöрвидзан
*Пожваись вöрвидзан
*Юсьваись вöрвидзан

### Мусир шедтöм
1996 восянь вились пондöмась шедтыны мусир. Öні нефтьсö судзöтöны:

*ООО «УралОйл»
*ООО «Мелляннефть»

### Сёян-юан лöсьöтöм

ООО "Молочнöй долина"

### Машинакерöм
*ОАО «»

## Лысинвидзан
*Юсьва районісь медшöр больнича (ММУ) 
*Майкар участокись больнича (МУЗ)
*Пожва участокись больнича (МУЗ)

## Велöтан

### Шöрöт школаэз
*Карповись дöсвелöтан шöрöт школа (МОУ) 
*Крыкалёвись дöсвелöтан шöрöт школа (МОУ) 
*Майкарись дöсвелöтан шöрöт школа (МОУ, https://web.archive.org/web/20110914043138/http://www.maykorschool.ru/)
*Пожваись дöсвелöтан шöрöт школа № 1 (МОУ)
*Пожваись дöсвелöтан шöрöт школа № 2 (МОУ)
*Юсьваись дöсвелöтан шöрöт школа, А.Г. Котельникова нима (МОУ)

### Под школаэз
*Бажинчиись дöсвелöтан под школа (МОУ)
*Дöйöгись дöсвелöтан под школа (МОУ)
*Киминчиись дöсвелöтан под школа (МОУ)
*Купрöсісь дöсвелöтан под школа (МОУ)
*Мелюкинчиись дöсвелöтан под школа (МОУ, http://meluhino-oosh.narod.ru/) 
*Öксёновчиись дöсвелöтан под школа (МОУ) 
*Тукачовись дöсвелöтан под школа (МОУ)
*Öнтипинчиись дöсвелöтан под школа (Филиал; МОУ «Юсьваись шöрöт школа») - 2011' годö школасö мöдöны пöднавны. 
*Улісь Волпаись дöсвелöтан под школа (Филиал; МОУ «Карповись шöрöт школа») 

### Пондöтчан школаэз да челядьсаддэз

**Школа-садиккез**:
*Городищёись пондöтчан школа-челядьсад (филиал; МОУ "Пожваись шöрöт школа №1)
*Мосинісь пондöтчан школа-челядьсад (МОУ)
*Öнись пондöтчан школа-челядьсад (филиал; МОУ "Майкорись шöрöт школа)

**Садиккез**:

*Барансинісь челядьсад «Катшасин» (Юсьва школалöн юкöт)
*Карповись челядьсад (МДОУ)
*Киминчиись челядьсад (Киминчи школалöн юкöт)
*Крыкалёвись челядьсад №1 (МДОУ)
*Купрöсісь челядьсад (МДОУ)
*Майкарись челядьсад «Енöшка» (МДОУ) 
*Майкарись челядьсад № 1 (МДОУ)
*Модзгаись челядьсад  (МДОУ)
*Öксёновчиись челядьсад (Öксёновчи школалöн юкöт)
*Öнтипинчиись челядьсад (Öнтипинчи школалöн юкöт)
*Пиканісь челядьсад (Дöйöг школалöн юкöт)
*Пожваись челядьсад «Кыдзок» (МДОУ)
*Пожваись челядьсад «Шепок» (МДОУ)
*Тукачовись челядьсад (Тукачов школалöн юкöт)
*Челядь зорöтан шöрин – челядьсад «Чебурашка» (МДОУ, Пожва)
*Юсьваись челядьсад «Кагаок» (МДОУ)
*Юсьваись челядьсад «Мойд» (МДОУ) 
*Юсьваись челядьсад «Шондіок» (МДОУ)
*Юсьваись челядьсад «Шынньöв» (МДОУ)

### Тодильнöй школаэз

*Майкарись тодильнöй (VIII нёжа корректируйтан) дöсвелöтан школа-интернат (ГСКОУ) 

*Пожваись челядь кужöттэз керку (МОУ ДОД)
*Юсьваись челядь кужöттэз керку (МОУ ДОД)
*Майкарись челядь кужöттэз керку (МОУ ДОД) 
*Челядь да томмез понда спортшкола «Спарт» (МОУ ДОД, Юсьва) 

## Культура
*Юсьва районісь культура керку
*Юсьва районісь библиотека
*Юсьва районісь этнография сьöрті музей 

## Масс медиа
*Юсьвинские вести (Юсьва, район понда газета)
*Наша газета (Майкар, посадму понда газета)

## Гора нима отир
Юсьва район гордитчö эна морттэзöн :

*Баяндин Анатолий Денисович (1924-1962)
*Баталов Валериан Яковлевич (1926-1998)
*Безукладников Иван Михайлович (Отец Иоанн, *1937)
*Богушевский Николай Александрович (1923-1996) 
*Власов Сергей Вячеславович, (*1968)
*Котельникова Анна Георгиевна (1915-2004)
*Кривощекова-Гантман Антонина Семеновна (1921-1995)
*Крохалев Матвей Павлович (1926-2008)
*Львов Сергей Евгеньевич (князь, 1860-1937)
*Оньков Виталий Николаевич (1946-2008)
*Ошмарин Иван Константинович (1921-1943)
*Попов Андрей Петрович (1904-1970)
*Утев Егор Васильевич (1925-1943)

## Казьмöтаннэз да сингажöтаннэз

### Чуймöтанторрез

2010 годö Юсьва районын бöрйöмась ас районісь сизим чуймöтантор :

# Пожваись вичку (93 балл)
# Карповись вичку (87 балл)
# Купрöсісь вичку (67 балл)
# Пожва заводлöн архитектурнöй ансамбль (48 балл)
# Юсьваись Боталов купечлöн керку (34 балл)
# Майкар дынісь Кама вавидзан (28 балл)
# Коммуны грездісь Лисвеня аллея (20 балл)

## Оланіннэз

Омӧн район пасьта ӧні сулалӧны 148 оланін. Статус сьӧрті  ны коласын торьясьӧны 10 посад, 8 посёлок да 130 грезд (деревня).
 
* Посаддэз:

* Посёлоккез:

* Грезддэз (деревняэз):

## Берся

## Видзӧт сідзжӧ

Перем ладорись Коми кытш

Иньвенса

Юсьва

## Ыстісяннэз


## Ӧшмӧссэз

* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий автономный округ на рубеже веков. Кудымкар, 2000. ISBN 5-87901-051-1
*Юсьвинский район. 85 лет. Пермь: Изд-во «Пушка», 2010. ISBN 978-5-98799-072-8

## Ыстöттэз
*Юсьва районлöн сайт
*Пожва отирлöн сайт
*Майкар отирлöн сайт
*Юсьва судлöн сайт